Βασίλης Κωνσταντακόπουλος

Ο Βασίλης Κωνσταντακόπουλος (1935 - 25 Ιανουαρίου 2011) ήταν Έλληνας καπετάνιος, εφοπλιστής και επιχειρηματίαςΕφημερίδα Κέρδος, 9 Δεκέμβρη 2007Daily Newspaper for Greeks of Diaspora, 18/03/2009, http://www.greekinsight.com/?conID=22488 ανακτήθηκε 09/07/2009Επικαιρότητα: Ημερήσια Εφημερίδα της Μεσσηνίας, epikerotita ανακτήθηκε 09/07/2009.   
Πρώτα χρόνια και προσωπική ζωή
Ο Βασίλης Κωνσταντακόπουλος, γνωστός και ως «καπετάν Βασίλης», γεννήθηκε το 1935, από φτωχή οικογένεια, στο Διαβολίτσι της Μεσσηνίας . Το 1948, ήρθε στην Αθήνα και έκανε διάφορες δουλειές, μέχρι το 1953, όταν και μπαρκάρισε για πρώτη φορά. Από τότε, εξελίχθηκε σε όλες τις βαθμίδες της ναυτικής ιεραρχίας . 

Παιδιά του είναι οι Κωστής Κωνσταντακόπουλος και Αχιλλέας Κωνσταντακόπουλος.

Πέθανε την 25η Ιανουαρίου 2011.

Επιχειρηματική δράση
Σε ηλικία 27 ετών, ο Βασίλης Κωνσταντακόπουλος αγοράζει με δάνειο ένα μικρό φορτηγό πλοίο . Το 1974, ιδρύει την εταιρεία "Costamare Shipping SΑ". Κατά τη ναυτιλιακή κρίση, την περίοδο 1982 - 1984, ο Βασίλης Κωνσταντακόπουλος αγοράζει οκτώ πλοία σε πολύ χαμηλή τιμή . Μετά τη χρεοκοπία της εταιρείας τακτικών γραμμών Ελληνικής του Γρηγορίου Καλλιμανόπουλου, προσλαμβάνει το εξειδικευμένο προσωπικό της και εισέρχεται στην αγορά των τακτικών γραμμών, ως ναυλωτής πλοίων σε εταιρείες που εξυπηρετούσαν ήδη τις γραμμές . Στα επόμενα είκοσι χρόνια η εταιρία αναπτύσσεται σημαντικά, ανανεώνοντας τακτικά τον στόλο της. Το έτος 2000, η "Costamare" διαχειριζόταν 35 πλοία, των οποίων η μεταφορική ικανότητα έφθανε το 1.560.000 dwt.

Το 2010 ξεκίνησε την λειτουργία του ξενοδοχείου του Costa Navarino στην περιοχή της Μεσσηνίας.

Διακρίσεις
Σε ένα αφιέρωμα της Lloyd's List (2004) ο Βασίλης Κωνσταντακόπουλος ονομάστηκε «Greek King of Containers», καθώς τον Ιούνιο του 2007, η εταιρία του Costamare διέθετε 51 πλοία μεταφοράς εμπορευματοκιβωτίων
. Επίσης, το 2009 σε εκδήλωση που έλαβε χώρα στο Εμπορικό και Βιομηχανικό Επιμελητήριο Αθήνας, επτά Επιμελητήρια της Πελοποννήσου τίμησαν τον Βασίλη Κωνσταντακόπουλο για την προσφορά του στην ανάπτυξη της Μεσσηνίας και της Πελοποννήσου 
Καθημερινή, 18/03/2009, http://www.kathimerini.gr/4dcgi/_w_articles_ell_1_18/03/2009_307991 ανακτήθηκε 09/07/2009   
.

Το αεροδρόμιο Κρατικός Αερολιμένας Καλαμάτας «Καπετάν Βασ. Κωνσταντακόπουλος», φέρει προς τιμή του, το όνομά του, καθώς θεωρήθηκε επίσης ως ο πρωτεργάτης της αναβάθμισης του αεροδρομίου της πόλης της Καλαμάτας, φέρνοντας νέους αερομεταφορείς (Aegean Airlines κ.α.), οι οποίοι τελικά συνδέουν αεροπορικώς, τη μεσσηνιακή πρωτεύουσα με αρκετές περιοχές της Ευρώπης. 

Αναφορές

Κατηγορία:Έλληνες επιχειρηματίες
Κατηγορία:Έλληνες εφοπλιστές